пътищата и способите за отстраняване на пречките за търговията помежду им, а именно извънтарифните бариери, като вземат предвид постигнатия напредък в тази област в рамките на международни форуми,- страните се съгласяват да насърчат информационния обмен относно пазарни възможности от взаимен интерес,- в рамките на своята компетентност страните се съгласяват да насърчат митническото сътрудничество между съответните компетентни органи, а именно по отношение на възможността за професионално обучение, опростяване и хармонизиране на митническите процедури и подпомагане борбата с митническите измами,- страните се задължават също така да предвидят възможност, при спазване на националното си законодателство, за освобождаване от облагане с мита, такси и други сборове на временно приети на тяхна територия стоки, предназначени за последващ реекспорт в непроменено състояние или на стоки, които повторно влизат на тяхна територия след преработка в другата страна, когато тази преработка не се счита за достатъчна, за да се разглеждат тези стоки като стоки с произход от територията на тази страна,- в рамките на своята компетентност страните се съгласяват да провеждат взаимни консултации по всякакъв спор, който може да възникне по търговски въпрос или във връзка с конкретен търговски спор, включително правото на интелектуална собственост и обществените поръчки. Те провеждат също така взаимни консултации в конструктивен дух по въпроси, свързани с тарифните и извънтарифните мерки, мерките в областта на услугите, здравеопазването или околната среда, както и по отношение на техническите изисквания,- доколкото тяхната компетентност, нормативна уредба и политика позволява това, страните се стремят да подобрят информационния обмен, свързан с обществените поръчки,- правителството на Йемен предприема всички необходими мерки за осигуряване на адекватна и ефективна закрила на правото на интелектуална, индустриална и търговска собственост и за гарантиране спазването на тези права,- за тази цел правителството на Йемен в частност ще се присъедини, при първа възможност, към съответните международни конвенции в областта на интелектуалната, индустриалната и търговската собственост, по които то все още не е страна, включително, но не само, и към Парижката конвенция за закрила на индустриалната собственост, Бернската конвенция за закрила на литературните и художествените произведения и Споразумението за свързаните с търговията аспекти на правата върху интелектуалната собственост (TRIPS),- Европейската общност, в рамките на своята компетентност, и Република Йемен, по отношение на международните морски услуги, се стремят да осигурят ефективното прилагане на принципите на неограничен достъп до товари на търговска и свободна от дискриминация основа,- за да се даде възможност на Република Йемен да изпълни гореспоменатите ангажименти и задължения, предвижда се съответна техническа помощ.Член 4Сътрудничество за целите на развитиетоОбщността признава, че Йемен се нуждае от подкрепа за развитието си и че без постоянно бързо и трайно намаляване на бедността и на демографския растеж в Република Йемен ще нарасне рискът от напрежение и конфликти, които биха могли да подкопаят икономическия напредък на страната, а също и икономическото и социалното развитие на населението (в частност на най-бедните слоеве от него).Общността приема също така че нейният принос в усилията за развитие на Република Йемен може да нарасне както по обем, така и по своето въздействие, по-специално в стратегическата област на съкращаване на бедността чрез развитие на началното образование и професионалната квалификация